Diari Oficial de la Generalitat Valenciana


Sumari del DOGV 5108, del 06-10-2005 (2005/10634)

ORDRE de 5 de setembre de 2005, de la Conselleria d'Economia, Hisenda i Ocupació, per la qual s'incrementen els crèdits consignats en l'Ordre de 29 de març de 2005, per la qual es publicava la línia pressupostària i es determinaven els crèdits màxims que financen el Programa de Formació Professional Ocupacional per a l'exercici 2005.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5108

Data del DOGV
:   06-10-2005

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2005/10733


Data del document
:   05-09-2005

Organisme emissor
:   Conselleria d'Economia, Hisenda i Ocupació

Tipus de document
:   Ordre

Anàlisi jurídica

 Descriptors 

:   * Servici Valencià d'Ocupació i Formació
    * ajuda a les empreses
    * pràctiques de formació
    * lluita contra l'atur
    * empresa privada
    * administració local
    * alumne
    * aprenentatge professional
    * sindicat
    * suport econòmic
    * organització patronal
    * societat sense fins de lucre
    * reinserció professional
    * empresa pública
    * ajuda pública

ORDRE de 5 de setembre de 2005, de la Conselleria d'Economia, Hisenda i Ocupació, per la qual s'incrementen els crèdits consignats en l'Ordre de 29 de març de 2005, per la qual es publicava la línia pressupostària i es determinaven els crèdits màxims que financen el Programa de Formació Professional Ocupacional per a l'exercici 2005. [2005/X10986]
  
Amb data 22 de febrer de 2005 va ser publicada en el Diari Oficial de la Generalitat Valenciana (DOGV núm. 4.951) l'Ordre de 30 de desembre de 2004, de la Conselleria d'Economia Hisenda i Ocupació, per la qual es determina el Programa de Formació Professional Ocupacional a càrrec del Pla Nacional de Formació i Inserció Professional, i es regula el procediment per a la concessió d'ajudes en l'exercici 2005.
  
Posteriorment, i per mitjà de l'Ordre de 29 de març de 2005 (DOGV núm. 4.985), de la Conselleria d'Economia, Hisenda i Ocupació, es van determinar els crèdits pressupostaris per al Programa de Formació Professional Ocupacional, definit en l'Ordre de 30 de desembre de 2004 en funció de les vies de programació que preveu l'article 13 de la citada Ordre.
  
Una vegada constatada l'existència de crèdit disponible en la línia T0218000, «Formació Professional Ocupacional - Gestió Pla FIP», finançada pel Ministeri de Treball i Afers Socials a través del Servici Públic d'Ocupació Estatal, com a conseqüència d'una generació de crèdit, després d'haver-se publicat les quantitats concedides a la Comunitat Valenciana en l'Ordre TAS/892/2005, de 16 de març, del Ministeri de Treball i Afers Socials, publicada en el BOE núm. 84, de 8 d'abril de 2005.
  
Com que hi ha l'esmentat saldo i a fi de cobrir les sol·licituds de l'alumnat en concepte de beques i ajudes, d'acord amb el règim establit per a la concessió, esdevé necessari incrementar l'assignació pressupostària per a atendre les esmentades sol·licituds.
  
En virtut d'això, i fent ús de les facultats conferides per la Llei 5/1983, de 30 de desembre, de Govern Valencià, i d'acord amb el que estableix la disposició addicional única de l'Ordre de 30 de desembre de 2004, de la Conselleria d'Economia, Hisenda i Ocupació,
  
ORDENE
  
Article únic
  
Incrementar la dotació pressupostària prevista en l'article 2 de l'Ordre de 29 de març de 2005 (DOGV núm. 4.985), i destinar una quantia màxima de 7.400.000 euros per a atendre les sol·licituds de beques i d'ajudes de l'alumnat, la qual cosa suposa un increment de 4.900.000 euros sobre la dotació anterior, a càrrec de la línia de subvenció T0218000, «Formació Professional Ocupacional - Gestió Pla FIP».
  
DISPOSICIÓ FINAL
  
Contra el present acte, que posa fi a la via administrativa, les persones interessades podran interposar-hi un recurs contenciós administratiu en el termini de dos mesos, comptats des de l'endemà de la publicació, davant la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que preveuen els articles 10.1 a) i 46.1 de la Llei 29/1998, de 13 de juliol, reguladora de la Jurisdicció Contenciosa Administrativa, o, potestativament, un recurs de reposició davant aquest mateix òrgan en el termini d'un mes, computat en els termes ja dits, tal com disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Tot això sense perjuí que es puga interposar qualsevol altre recurs dels previstos en la legislació vigent.
  
València, 5 de setembre de 2005
  
El conseller d'Economia, Hisenda i Ocupació,
  
GERARDO CAMPS DEVESA